**Ո Ր Ո Շ ՈՒ Մ**

(Գնումների գործընթացին մասնակցող անձին գնումների գործընթացին մասնակցելու իրավունք չունեցող մասնակիցների ցուցակում ներառելու

մասին որոշումներն ուժը կորցրած ճանաչելու մասին)

ք. Երևան 09.02.2024թ.

ՀՀ քաղաքաշինության կոմիտեի գլխավոր քարտուղար Արամ Մկրտչյանս, ուսումնասիրելով ՀՀ քաղաքաշինության կոմիտեի ֆինանսատնտեսագիտական և հաշվապահական հաշվառման վարչության 2024 թվականի փետրվարի 9-ի զեկուցագիրը՝

**Պ Ա Ր Զ Ե Ց Ի**

1. ՀՀ Կոտայքի մարզի Զովունի և Պռոշյան բնակավայրերի միջնակարգ դպրոցների կառուցման աշխատանքների ձեռքբերման նպատակով ՀՀ քաղաքաշինության կոմիտեի կողմից 2023 թվականի դեկտեմբերի 2-ին կազմակերպվել են համապատասխանաբար ՀՀՔԿ-ՀԲՄԱՇՁԲ-23/13 և ՀՀՔԿ-ՀԲՄԱՇՁԲ-23/17 գնման ընթացակարգերը (այսուհետ՝ Ընթացակարգեր):
2. Ընթացակարգերին մասնակցության հայտեր է ներկայացրել ՊՐՈ ՇԻՆ և «Բիլդինգ կապիտալ» ՍՊ ընկերությունների կոնսորցիումը (այսուհետ նաև՝ Կոնսորցիում):
3. Գնահատող հանձնաժողովը (այսուհետ՝ Հանձնաժողով) Կոնսորցիումի հայտերում արձանագրել է անհամապատասխանություններ, ինչի մասին 2024 թվականի հունվարի 16-ին կազմվել են N 2-3 արձանագրությունները։
4. Կոնսորցիումը օրենսդրությամբ սահմանված կարգով ծանուցվել է հայտերում տեղ գտած անհամապատասխանությունների մասին, նրան տրվել է դրանք շտկելու հնարավորություն, սակայն Կոնսորցիումի կողմից ներկայացված շտկումները ոչ ամբողջությամբ են համապատասխանել Ընթացակարգերի հրավերների պահանջներին, ինչը հանդիսացել է ՀՀ կառավարության 2017 թվականի մայիսի 4-ի N 526-Ն որոշմամբ հաստատված կարգի (այսուհետ՝ Կարգ) 32-րդ կետի 19-րդ ենթակետի պահանջների և հրավերների 8.14-րդ կետով սահմանված պայմանի խախտում:
5. Հիմք ընդունելով վերը նշված փաստերը, ինչպես նաև Կարգի 42-րդ կետը՝ Հանձնաժողովը 2024 թվականի հունվարի 22-ին որոշում է կայացրել Կոնսորցիումի հայտերն անբավարար գնահատելու և մերժելու, ինպպես նաև «Գնումների մասին» օրենքի 37-րդ հոդվածի 1-ին մասի 1-րդ կետի հիման վրա Ընթացակարգերը չկայացած հայտարարելու մասին, ինչի վերաբերյալ կազմվել են N 2-4 արձանագրությունները:
6. 2024 թվականի հունվարի 23-ին տեղեկագրում հրապարակվել են Ընթացակարգերը չկայացած հայտարարելու մասին հայտարարությունները:
7. Պատվիրատուի ղեկավարը 2024 թվականի փետրվարի 2-ի N Ն/18/983-2024 և N Ն/18/985-2024 որոշումներով ՊՐՈ ՇԻՆ և «Բիլդինգ կապիտալ» ՍՊ ընկերությունները ներառվել են գնումների գործընթացին մասնակցելու իրավունք չունեցող մասնակիցների ցուցակում:
8. ՀՀ կառավարության 2024 թվականի փետրվարի 8-ի N 186-Ն որոշման 2-րդ կետով Ընթացակարգերի շրջանակում ներկայացված հայտերի գնահատման արդյունքում հրավերի պահանջների նկատմամբ Հանձնաժողովի կողմից արձանագրված անհամապատասխանությունների շտկման ժամկետ է սահմանվել որոշումն ուժի մեջ մտնելու օրվանից 5 աշխատանքային օր:

Հիմք ընդունելով վերոգրյալը և ղեկավարվելով «Նորմատիվ իրավական ակտերի մասին» օրենքի 37-րդ հոդվածով՝

**ՈՐՈՇԵՑԻ**

1. Ուժը կորցրած ճանաչել Կոնսորցիումի մասնակից ՊՐՈ ՇԻՆ և «Բիլդինգ կապիտալ» ՍՊ ընկերություններին գնումների գործընթացին մասնակցելու իրավունք չունեցող մասնակիցների ցուցակում ներառելու մասին պատվիրատուի ղեկավարի 2024 թվականի փետրվարի 2-ի N Ն/18/983-2024 և N Ն/18/985-2024 որոշումները:
2. Սույն որոշման օրինակներն ուղարկել Կոնսորցիումի մասնակից ընկերություններին և ՀՀ ֆինանսների նախարարություն:

